བསྒྱུར་བཅོས་སྒོ་དབྱེ་བྱས་པའི་ལོ་ངོ་༤༠ཡིས་ཀྲུང་གོ་དང་འཛམ་གླིང་གི་འབྲེལ་བར་གནམ་ས་བླ་འོག་འགྱུར་བ་ལྟ་བུའི་འགྱུར་ལྡོག་བྱུང་ཡོད།ཨ་རི་དང་ཡོ་རོབ།ལྗར་པན་སོགས་དར་རྒྱས་ཆེ་བའི་རྒྱལ་ཁབ་ལ་ཕྱོགས་པ་ནས་ཨ་ཤེ་ཡ་དང་ཨ་ཧྥེ་རི་ཁ།ལ་ཏིང་ཨ་མེ་རི་ཁ་སོགས་གསར་དར་ཁྲོམ་ར་སྒོ་འབྱེད་བྱེད་པའི་བར་དང་།འཛམ་གླིང་རྒྱལ་ཁབ་ཁག་ལ་འཚོང་བ་ནས་འཛམ་གླིང་རྒྱལ་ཁབ་ཁག་ནས་ཉོ་བའི་བར།ནུབ་ཕྱོགས་ལ་སློབ་སྦྱོང་བྱེད་པ་ནས་རྒྱལ་ཁབ་གཞན་དག་གིས་ཀྲུང་གོར་སློབ་སྦྱོང་བྱེད་པར་ཡོང་བའི་བར།རྒྱལ་སྤྱིའི་མ་ལག་གི་ཟུར་ནས་བལྟ་མཁན་ཞིག་ནས་རྒྱལ་སྤྱིའི་མ་ལག་ཁྲོད་ཐེ་ཞུགས་བྱེད་མཁན་དང་འཛུགས་སྐྲུན་བྱེད་མཁན་བར།ཀྲུང་གོས་འཛམ་གླིང་དང་འབྲེལ་གཏུག་དང་ཕན་ཚུན་སྤེལ་རེས་བྱ་རྒྱུ་དེ་བས་གཏིང་ཟབ་པ་དང་ཞིབ་ཚགས་སུ་ཕྱིན་ཡོད་པ་རེད།